අද උදෑසන පාර්ලිමේන්තු රැස්වීමට සහභාගිවීම සඳහා දෙවන මහළ වෙත ගමන් කිරීමට අදාළ මන්ත්‍රීවරුන් පිරිස මෙම විදුලි සෝපානයට ඇතුළු වී ඇති අතර, එය දෙවන මහළ දක්වා ගමන් කර පසුව අක්‍රීය වූ බව සිද්ධියට මුහුණදුන් මන්ත්‍රීවරුන් සඳහන් කළා.සෝපානය තුළ සිර වූ මන්ත්‍රීවරුන් අතර එක්සත් ජනතා නිදහස් සන්ධානයේ පාර්ලිමේන්තු මන්ත්‍රීවරුන් වන විමල් වීරවංශ, චන්ද්‍රසිරි ගජධීර, දයාසිරි ජයසේකර, ඩලස් අලහප්පෙරුම, චන්දිම වීරක්කොඩි, සිසිර ජයකොඩි, බන්දුල ගුණවර්ධන, දිනේෂ් ගුණවර්ධන, රංජිත් සොයිසා සහ සී.බී.රත්නායක මෙන්ම රාජ්‍ය අමාත්‍ය රංජිත් අළුවිහාරේද සිටියා.අනතුරුව පාර්ලිමේන්තු රැස්වීමට එක්වූ ඔවුන් තමන් මුහුණදුන් සිද්ධිය සම්බන්ධයෙන් කතානායකවරයාගේ අවධානය යොමුකළා.